Gaurai

Gaurai (, ) – miestelis Rusijoje, Pskovo sritis, Pytalovo rajonas, netoli plento E262 Ostrovas – Daugpilis, 17 km į pietus nuo Pytalovo (Abrenės}, 6 km nuo Latvijos sienos. 

 Istorija 
Sena baltų gyvenvietė, pradėjusi slavėti apie XV a. Jos apylinkes tyrinėjo Augustas Bilenšteinas.

Apie 1875 m. iš Utenos apskrities į Gaurų valsčių, kuriame gyveno daugiausia latviai ir rusai, atsikėlė daugiau kaip 40 lietuvių. Jie čia sudarė Glemžino ir Černolesės kolonijas. 1920–1944 m. Gaurai priklausė Latvijos Abrenės apskričiai. 1930 m. Gaurų apylinkėse gyveno apie 100 lietuvių; vėliau dauguma nutautėjo. 

1944 m. rugpjūčio 23 d. TSRS AT prezidiumo dekretu Gaurai kartu su Abrenės apskritimi atskirti nuo Latvijos ir prijungti prie įkurtos Rusijos Federacijos Pskovo srities. Latvijai atkūrus nepriklausomybę liko Rusijai.  2005 m. municipalinio junginio Gaurų valsčius centras. 2009 m. spalio 11 d. referendume nutarta nuo 2011 m. sujungti Gaurų ir Dubnų valsčius.

Gauruose išlikę mediniai dvaro rūmai, mūriniai ūkiniai pastatai, keturi tvenkiniai, parko liekanos. Yra vidurinė mokykla, muitinės postas.

 Gyventojai 

 Šaltiniai 

 Nuorodos 
Nuotraukos Panoramio 
Kategorija:Pskovo srities gyvenvietės